Afrikaans: Deon Opperman (bekroonde Suid-Afrikaanse dramaturg) gee in sy epiese drama oor Afrikaner-geskiedenis (vanaf die Groot Trek in 1838 tot die geboorte van die nuwe Suid-Afrika in 1994) ’n parallele en ineengestrengelde uitbeelding van twee families – voorgestel deur ’n blanke patriarg en ’n swart matriarg, sowel as hulle onderskeie afstammelinge – teen die agtergrond van belangrike historiese ontwikkelinge in Suid-Afrika. Hierdie artikel fokus op die uitbeelding van die opkoms en verval van Afrikaner-nasionalisme deur die “self” in Opperman se Donkerland te identifiseer, sowel as om die verhouding tussen die self versus die “ander” in die drama te bespreek.